TPOLY พุ่งชนซิลลิ่ง! คาคเก็งกำไรแผนธุรกิจ H2/63 สดใส-ราคาหุ้นต่ำบุ๊ก
TPOLY พุ่งชนซิลลิ่ง! คาคเก็งกำไรแผนธุรกิจ H2/63 สดใส-ราคาหุ้นต่ำบุ๊ก
TPOLY พุ่งชนซิลลิ่ง! คาคเก็งกำไรแผนธุรกิจ H2/63 สดใส-ราคาหุ้นต่ำบุ๊ก
21 พ.ค. 2563

ผู้สื่อข่าวรายงานว่า บริษัท ไทยโพลีคอนส์ จำกัด (มหาชน) หรือ TPOLY ณ เวลา 10.29 น. อยู่ที่ระดับ 1.85 บาท บวก 0.24 บาท หรือ 14.91%  ด้วยมูลค่าซื้อขาย 12.75 ล้านบาท ราคาหุ้นพุ่งชนซิลลิ่งของวันที่ระดั 1.85 บาท คาดเก็งกำไรแผนงงานปีนี้โดดเด่น และราคาหุ้นต่ำกว่ามูลค่าหุ้นทางบัญชี 2.87 บาท

โดยก่อนหน้านี้นายปฐมพล สาวทรัพย์  ประธานเจ้าหน้าที่บริหารและกรรมการผู้จัดการใหญ่ บมจ. ไทยโพลีคอนส์  (TPOLY)  เปิดเผยว่า แนวโน้มการดำเนินธุรกิจในครึ่งหลังปีนี้ ยังมีแนวโน้มที่ดี คาดว่าจะสามารถทยอยรับรู้รายได้จากปริมาณงานในมือ (Backlog) เดิมกว่า 2,000 ล้านบาท ขณะที่โครงการใหม่ตั้งเป้าไม่ต่ำกว่า 3,000 ล้านบาท และจะทยอยรับรู้รายได้ในช่วงครึ่งหลังของปี 63 เป็นต้นไป ซึ่งบริษัทฯ ยังเดินหน้าประมูลงานใหม่ ทั้งภาครัฐและเอกชน และอยู่ระหว่างการประมูลงานมูลค่ากว่า 2,000 ล้านบาท คาดว่าจะเห็นความชัดเจนในช่วงไตรมาส 2/63 ซึ่งจะช่วยสนับสนุนให้บริษัทฯ มีการเติบโตอย่างแข็งแกร่งและมั่นคง
แม้ในช่วงที่ผ่านมาจะเกิดการแพร่ระบาดของไวรัสโควิด-19 ส่งผลกระทบเป็นวงกว้างในอุตสาหกรรมรับเหมาก่อสร้างก็ตาม แต่ในส่วนของโครงการก่อสร้างของบริษัทฯ จำนวน 21 โครงการทั่วประเทศ ปัจจุบันยังไม่ได้รับผลกระทบจากสถานการณ์ไวรัสโควิด-19 โดยทุกโครงการยังคงก่อสร้างได้ตามปกติ ซึ่งบริษัทฯ มีมาตรการและระเบียบปฏิบัติที่เข้มงวดในการป้องกันการแพร่ระบาดของเชื้อไวรัสดังกล่าว
ผลการดำเนินงานของบริษัทฯ และบริษัทย่อยงวดไตรมาสแรกของปี 2563 มีรายได้รวม 942.3 ล้านบาท เพิ่มขึ้น 21.2% จากงวดเดียวกันของปีก่อน โดยมาจากธุรกิจรับเหมาก่อสร้างจำนวน 539.7 ล้านบาท เพิ่มขึ้น 49.5% นอกจากนั้น บริษัทฯมีรายได้จากธุรกิจพัฒนาอสังหาริมทรัพย์ รายได้จากธุรกิจโรงไฟฟ้า และรายได้จากการขายสินค้าและบริการ โดยสัดส่วนรายได้รวมของบริษัทฯ มาจากธุรกิจรับเหมาก่อสร้าง 57.3% ธุรกิจโรงไฟฟ้า 41.7% ธุรกิจพัฒนาอสังหาริมทรัพย์ 1.0% รายได้จากการขายสินค้าและบริการ 0.02% โดยมีรายได้อื่นๆ 0.7%
อย่างไรก็ตามแม้ว่างบเฉพาะกิจการรับเหมาก่อสร้างจะมีผลขาดทุนในไตรมาส 1/63 ซึ่งปัจจัยหลักมาจากการรับรู้รายได้ก่อสร้างโรงไฟฟ้าที่น้อยกว่าที่คาดการณ์ แต่คาดว่าผลการดำเนินงานทั้งปี 63 จะมีผลกำไรที่สูงกว่าเกณฑ์เฉลี่ยของอุตสาหกรรม